stanford-oval/wikipedia huggingface dataset:
צ'ואיטל אג'יופור
קריירה

אג'יופור התפרסם לראשונה בתור המתורגמן ג'יימס קוביי בסרטו של סטיבן ספילברג "אמיסטאד". לאחר מכן הוא בחר להתעמק בעיקר בתיאטרון, ורשם הישגים יפים על השתתפותו במחזות "רומיאו ויוליה", ו"כחול/כתום". בתחילת דרכו נחשב לכישרון עולה בתיאטרון הבריטי, זכה בפרס השחקן המבטיח ביותר לשנת 2000, והיה מועמד לפרס לורנס אוליבייה לשחקן הטוב ביותר בתפקיד משנה.
תפקידו הראשי הראשון בקולנוע בתור מהגר ניגרי בלתי חוקי לצידה של אודרה טוטו במותחן "דברים יפים מלוכלכים" גרר גל של ביקורות אוהדות מצד מבקרי הקולנוע בבריטניה ובעולם ופרץ את דרכו לתפקידים
בקומדיות הרומנטיות: "אהבה זה כל הסיפור" בעלילה בה הוא מתחתן עם קירה נייטלי ו"מלינדה ומלינדה" של וודי אלן. ב-2005 גילם את הדראג קווין לולה בקומדיה "קינקי בוטס" ועל הופעתו הקומית היה מועמד לפרס גלובוס הזהב. שיחק בסרט הפעולה "ארבעה אחים" וגילם את סוכן המודיעין במערבון החלל "סרניטי".
בשנת 2006 היה אג'יופור מועמד לפרס גלובוס הזהב על תפקידו במיני-סדרת הטלוויזיה של רשת HBO "אחרי הצונאמי". הופיע בנוסף במותחני הפעולה "הילדים של מחר" בתפקיד לוק מכוחות ההתנגדות לממשל הבריטי הגזעני ו"האיש שבפנים" של ספייק לי בתור הבלש ביל מיצ'ל שותפו של הבלש קית' פרייז'ר (דנזל וושינגטון).
בשנת 2007 זכה בפרס אינדפנדנט ספיריט לשחקן המשנה הטוב ביותר על הופעתו בסרט "דבר אליי" ושיחק בדרמת הפשע הביוגרפית של רידלי סקוט "אמריקן גנגסטר" בתור הוי אחיו של ברון הסמים פרנק לוקאס. ב-2008 זכה בפרס השחקן הטוב ביותר בטקס פרסי התיאטרון המפורסם ע"ש לורנס אוליביה.
בשנת 2009 כיכב בתפקיד ראשי בסרט האסונות שובר הקופות "2012" בתור הגאולוג ד"ר אדריאן הלמסלי. הוא גילם את הפוליטיקאי הדרום אפריקאי תאבו מבקי בדרמה הפוליטית "סוף משחק", וקיבל את מועמדותו השלישית לגלובוס הזהב.
בשנת 2010 גילם במותחן הפעולה "סולט" את סוכן הריגול פיבודי, לצידה של אנג'לינה ג'ולי.
בשנת 2013 שיחק בדרמה ההיסטורית-ביוגרפית "12 שנים של עבדות" בתור הכנר סולמון נורת'אפ הנחטף ממשפחתו ומביתו שבניו יורק לעבדות אכזרית. על תפקידו בסרט היה אג'יופור מועמד לפרס אוסקר לשחקן הטוב ביותר ולפרס גלובוס הזהב לשחקן הטוב ביותר, הוא זכה בפרס באפט"א לשחקן הטוב ביותר בתפקיד ראשי.
בשנת 2016 שיחק בסרט גיבורי-על מבית מארוול קומיקס, "דוקטור סטריינג'" לצידם של בנדיקט קמברבאץ', רייצ'ל מקאדמס וטילדה סווינטון.
בשנת 2019 ביים את הסרט "הנער שרתם את הרוח", וגילם בו את אביו של ויליאם קמקוומבה. באותה שנה דיבב את האריה הרשע סקאר בסרט הלייב אקשן של "מלך האריות".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1997 | אמיסטאד | ג'יימס קובי (אנ') |  |
| 1999 | G:MT – Greenwich Mean Time | ריקס |  |
| 2000 | It Was an Accident | ניקי בורקט |  |
| 2002 | דברים יפים מלוכלכים | אוקווי | פרס הקולנוע הבריטי העצמאי לשחקן הטוב ביותר (2003) מועמד פרס האקדמיה האירופית לקולנוע לשחקן הטוב ביותר (אנ') (2003) |
| 2003 | אהבה זה כל הסיפור | פיטר |  |
| 2003 | רצח בשידור חי | מארק הייווארד |  |
| 2004 | היא שונאת אותי | פרנק וילס (אנ') |  |
| 2004 | אבק אדום | אלכס מפונדו |  |
| 2004 | מלינדה ומלינדה | אליס מונסונג |  |
| 2005 | ארבעה אחים | ויקטור סוויט |  |
| 2005 | סרניטי | המפעיל |  |
| 2005 | על אש קטנה | טיי טריפין |  |
| 2005 | קינקי בוטס | סימון / לולה | מועמד פרס גלובוס הזהב לשחקן הטוב ביותר - סרט קומדיה או מוזיקלי (2007) מועמד פרס הקולנוע הבריטי העצמאי לשחקן הטוב ביותר (2005) |
| 2006 | האיש שבפנים | ביל מיטשל |  |
| 2006 | הילדים של מחר | לוק |  |
| 2007 | דבר אליי | דיואי יוז (אנ') | פרס אינדפנדנט ספיריט לשחקן המשנה הטוב ביותר (אנ') (2007) |
| 2007 | אמריקן גנגסטר | הוי לוקאס |  |
| 2008 | חגורה אדומה | מייק טרי |  |
| 2008 | Slapper |   | סרט קצר; במאי ותסריטאי |
| 2009 | Endgame | תאבו מבקי | מועמד פרס גלובוס הזהב לשחקן הטוב ביותר במיני-סדרה (2010) |
| 2009 | 2012 | אדריאן הלמסלי |  |
| 2010 | סולט | דאריל פיבודי |  |
| 2013 | סוואנה | כריסמס מולטרי (אנ') |  |
| 2013 | 12 שנים של עבדות | סולומון נורת'אפ | פרס באפט"א לשחקן הטוב ביותר בתפקיד ראשי מועמד פרס אוסקר לשחקן הטוב ביותר מועמד פרס גלובוס הזהב לשחקן הטוב ביותר - סרט דרמה מועמד פרס גילדת שחקני המסך לשחקן הטוב ביותר מועמד פרס אינדפנדנט ספיריט לשחקן הטוב ביותר (אנ') |
| 2013 | חצי שמש צהובה | אודניגבו |  |
| 2015 | האיש האחרון | ג'ון לומיס |  |
| 2015 | להציל את מארק וואטני | וינסנט קאפור |  |
| 2015 | הסוד שבעיניים | ריי קסטן |  |
| 2016 | 999 | מייקל אטווד |  |
| 2016 | דוקטור סטריינג' | קארל מורדו |  |
| 2018 | ישועה | קרלטון פירסון (אנ') |  |
| 2018 | מריה מגדלנה | פטרוס |  |
| 2018 | עולמם הסודי של גמדי הגינה | נום ווטסון | דיבוב |
| 2019 | הנער שרתם את הרוח | טרייוול קמקוומבה | גם במאי ותסריטאי מועמד פרס הקולנוע הבריטי העצמאי לשחקן המשנה הטוב ביותר (אנ') (2019) |
| 2019 | מלך האריות | סקאר | דיבוב |
| 2019 | מליפיסנט: אדונית הרשע | קונאל |  |
| 2019 | מלכת הפילים | קריין | סרט דוקומנטרי |
| 2020 | משמר האלמוות | קופלי |  |
| 2021 | בסגר | פקסטון |  |
| 2021 | אינסוף | באת'ורסט |  |
| 2022 | דוקטור סטריינג' בממדי הטירוף | קארל מורדו |  |
| 2023 | הקפסולה | אלבי נובי |  |
| 2024 | ונום: הריקוד האחרון | גנרל רקס סטריקלנד |  |
| 2024 | חייו של צ'אק | מרטי אנדרסון |  |
| 2025 | ברידג'ט ג'ונס: חוזרת לשוק | מר וולאקר |  |
| TBA | משמר האלמוות 2 | קופלי |  |
| TBA | Tonight at Noon | לי אוונס |  |
| TBA | Rob Peace |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1996 | Deadly Voyage | איבו | סרט טלוויזיה של HBO |
| 2001 | Murder in Mind | מקורקינדייל | פרק: "Teacher" |
| 2003 | הלילה השנים עשר | אורסינו | סרט טלוויזיה של ערוץ 4 |
| 2003 | Trust | אשלי קרטר | תפקיד ראשי; 6 פרקים |
| 2003 | סיפורי קנטרברי | פול | פרק: "The Knight's Tale" |
| 2006 | אחרי הצונאמי | איאן קרטר | מיני-סדרה מועמד פרס גלובוס הזהב לשחקן הטוב ביותר במיני-סדרה (2007) |
| 2011 | The Shadow Line | ג'ונה גבריאל | מיני-סדרה |
| 2013 | לרקוד על הקצה | לואי לסטר | מיני-סדרה מועמד פרס גלובוס הזהב לשחקן הטוב ביותר במיני-סדרה או בסרט טלוויזיה (2014) מועמד פרס אמי לבידור בפריים טיים לשחקן ראשי במיני סדרה או בסרט טלוויזיה (אנ') (2014) |
| 2013 | פיל ספקטור | תובע מדומה | סרט טלוויזיה של HBO |
| 2017 | יום האף האדום למעשה | פיטר | סרט טלוויזיה קצר של BBC One |
| 2022 | האיש שנפל מכוכב אחר | פאראדיי | תפקיד ראשי; 10 פרקים |
הערות שוליים

↑  שמוליק דובדבני, "12 שנים של עבדות": שחור, לבן, ואין אפור, באתר ynet, 17 בינואר 2014
| --- | --- |
בקרת זהויות :  NLI: 987007342867605171  PLWABN: 9810584773805606  BIBSYS: 4080741  BNE: XX1596956  BnF: cb145809492 (data)  CANTIC: a11844462  GND: 138457441  ISNI: 0000 0001 2197 8911  LCCN: no2005018144  MusicBrainz: 3d9fae2f-9b2b-4de6-8474-9f4c6d3db6a7  NKC: xx0051572  NLK: KAC2020L6680  NTA: 263160939  SNAC: w62p3qx8  SUDOC: 079363431  VIAF: 165526611   WorldCat (עם VIAF): 165526611
רוברט פטריק

| --- | --- |

רוברט פטריק, 2007
 לידה:  5 בנובמבר 1958 (בן 66) מרייטה, ג'ורג'יה, ארצות הברית ארצות הברית
 שם לידה:  Robert Hammond Patrick 
 מדינה:  ארצות הברית 
 תקופת הפעילות:  מ-1986 
 מקום לימודים:  אוניברסיטת המדינה באולינג גרין  תיכון ביי  Farmington High School 
 בן או בת זוג:  Barbara Patrick 
 פרסים והוקרה:  פרס סאטורן
 פרופיל ב-IMDb
 
רוברט פטריק (באנגלית: Robert Patrick; נולד ב-5 בנובמבר 1958) הוא שחקן קולנוע וטלוויזיה אמריקאי. ידוע במיוחד בשל גילום דמותו של הרובוט העתידני T-1000 בשובר הקופות "שליחות קטלנית 2: יום הדין" של ג'יימס קמרון.
ביוגרפיה

נולד במרייטה שבג'ורג'יה, בשם רוברט פטריק הבן, הבכור מבין חמשת ילדיהם של נדין ורוברט פטריק. אביו היה בנקאי. בצעירותו נדדה משפחתו מעיר אחת לאחרת והוא גדל במקומות שונים במזרח ארצות הברית. פטריק היה ספורטאי; הוא שיחק בייסבול בתיכון, ופוטבול במסגרת האוניברסיטה המדינתית באולינג גרין שבאוהיו (BGSU), שם למד ומשם נשר בטרם השלים תואר ראשון.
קריירה

בשנת 1984 עבר להתגורר בלוס אנג'לס בשאיפה להיות שחקן. תחילה לוהק לסרטים בינוניים והתפרנס גם מעבודות נוספות, כמו שחקנים מתחילים רבים. בהמשך לוהק לסרט ההמשך של "שליחות קטלנית" לתפקיד T-1000, רובוט עתידני שנשלח מהעתיד כדי לחסל את ג'ון קונור (אדוארד פרלונג), ומסוגל ללבוש כל גוף וצורה. בסרט זה, "שליחות קטלנית 2: יום הדין", שיצא לאקרנים ב-1991, כיכב פטריק לצדם של ארנולד שוורצנגר ולינדה המילטון. הסרט זכה להצלחה, ופטריק זכה להכרה ולפרסום.
במהלך שנות ה-90 גילם פטריק תפקידים רבים. בין השאר, הופיע בסרטים: "אש ברקיע" (1993), "אפס סובלנות" (1994), "דאבל דראגון" (1994), "סטריפטיז" (1996) ו"קופלנד" (1997) לצדו של סילבסטר סטאלון. בשנת 2000 גילם דמות אורח בסדרת הדרמה הפופולרית "הסופרנוס".
פטריק, בעל עיני הפלדה הכחולות, קיבל תפקידים רבים של אנשי חוק במהלך השנים, בהם תפקיד ראשי בסדרת המדע בדיוני "תיקים באפלה", שם גילם את דמותו של הסוכן המיוחד ג'ון דוגט, בשתי העונות שחתמו את הסדרה (2000–2002). ב-2003 שיחק בסרט "המלאכיות של צ'רלי: בהילוך גבוה". ב-2005 נראה על מסך הטלוויזיה כאשר גילם את אביו של אלביס פרסלי במיני-סדרה "אלביס", ועל מסך הקולנוע כאביו של ג'וני קאש בסרט עטור הפרסים "הולך בדרכי", וכן הופיע בסדרות וסרטים נוספים. בשנים 2006 - 2009 גילם את דמותו של הקולונל טום ראיין בסדרת הדרמה/פעולה המצליחה "היחידה". פטריק היה מועמד למספר פרסים, כולל ארבע מועמדויות ומתוכן זכייה אחת בפרס סאטורן (סוגת מדע בדיוני); ב-2001 זכה בפרס זה על גילום דמותו של ג'ון דוגט ב"תיקים באפלה".
בשנת 2021 הופיע בסדרת האימה המתים המהלכים באחד מהפרקים של עונה 10.
חיים אישיים

פטריק נשוי לברברה פטריק, שחקנית, שאף הופיעה לצדו על המסך מספר פעמים, בהן בסרט הקולנוע "אפס סובלנות". השניים הורים לבן, סמואל, ולבת, אוסטין. פטריק חובב רכיבה על אופנועים, ואף פעיל במועדון אופנוענים. מדי שנה הוא נוהג להשתתף ב"דהירת האהבה" (Love Ride), אירוע המתקיים אחת לשנה, ומרכז רכיבה על אופנועים למטרת צדקה. פטריק הוא אחיו של ריצ'רד פטריק, גיטריסט וזמר רוק, הסולן של להקות הרוק "פילטר" ו"צבא של כל אחד".
בנוסף לכך, ידוע באהדתו למדינת ישראל, במבצע שומר החומות פרסם פוסט תמיכה בסטורי של אפליקציית אינסטגרם בו הוא נעמד לצד ישראל.
כמו כן גם בערבי יום הזיכרון לשואה ולגבורה מעלה פוסט לזכר הנספים.
פילמוגרפיה

מת לחיות 2 (1990)
שליחות קטלנית 2: יום הדין (1991)
עולמו של ווין (1992)
אש ברקיע (1993)
אחרון גיבורי הפעולה (1993)
אפס סובלנות (1994)
דאבל דראגון (1994)
סטריפטיז (1996)
קופלנד (1997)
רוזווד (1997)
פריצות (1997)
האהבה מנצחת (1997)
סיוט בחדר המורים (1998)
כל הסוסים היפים (2000)
ספיי קידס (2001)
טקסס ריינג'רס (2001)
טיהור מוחלט (2002)
המלאכיות של צ'רלי: בהילוך גבוה (2003)
תחנה 49 (2004)
הולך בדרכי (2005)
סופרקרוס (2005)
פריצה ברשת (2006)
הנחת (2006)
גיבורי הדגל (2006)
אנחנו מארשל (2006)
ממלכת טרביתיה (2007)
כדורי הזעם (2007)
נסיעת המוות (2008)
טרמפ לירח (2008) - דיבוב
טבע מוזר (2008)
החייזרים באים (2009)
רחוב בודד (2009)
בוהה בעיזים (2009)
אדגר פלואטס (2010) - סרט טלוויזיה
ימ"מ: קרב אש (2011)
המכונית של ג'יין מנספילד (2012)
חשבון משותף (2013)
לאבייס (2013)
יחידת הגנגסטרים (2013)
אהבה אינסופית (2014)
מסע משוגע (2014)
תשאלו כל דבר (2014)
להרוג את השליח (2014)
Lost After Dark‏ (2015)
Hollywood Adventures‏ (2015)
Eloise‏ (2017)
Last Rampage‏ (2017) - גם מפיק
Back Road (2018)
המכבסה (2019)
הורד המורעל (2019)
ג'ארהד: חוק השבות (2019)
Sgt. Will Gardner‏ (2019)
Tone-Deaf‏ (2019)
גנב עם כבוד (2020)
הנוקמת (2021)
פרופיל פלילי (2021)
What Josiah Saw‏ (2021)
Dark Asset‏ (2023)
FEEL‏ (TBA)
פילמוגרפיה > סדרות טלוויזיוניות

הרפתקאות ג'וני קווסט (1997-1996) - דיבוב
הסופרנוס (2000) - הופעת אורח
תיקים באפלה (2000 - 2002)
אלביס: הטיפוס לצמרת (2005)
היחידה (2006 - 2009)
מפלט אחרון (2013-2012)
מצאת החמה עד צאת הנשמה: הסדרה (2014)
צוות עקרב (2018-2014)
לור (2017)
כנופיית המאיה (2019-2018)
פרי מייסון (2020)
פיסמייקר (2022-הווה)
1923 (2022)
סוכן הלילה (2023–2025)
הערות שוליים

↑  תרגום חופשי מאנגלית. במקור: Army of Anyone
| סדרת שליחות קטלנית |
| --- | --- | --- |
| סרטים | שליחות קטלנית (1984) • שליחות קטלנית 2: יום הדין (1991) • שליחות קטלנית 3: עלייתן של המכונות (2003) • שליחות קטלנית: התעוררות (2009) • שליחות קטלנית: ג'נסיס (2015) • שליחות קטלנית: גורל אפל (2019) |  |
| דמויות | המחסל • T-1000 • שרה קונור • ג'ון קונור • קייל ריס • סקיינט |  |
| שחקנים | ארנולד שוורצנגר • לינדה המילטון • מייקל בין • אדוארד פרלונג • רוברט פטריק • ניק סטאל • קלייר דיינס • קריסטנה לוקן • לנה הידי • תומאס דקר • כריסטיאן בייל • אנטון ילצ'ין • סם וורת'ינגטון • אמיליה קלארק • ג'ייסון קלארק • ג'יי קורטני • לי ביונג-הון • ג'יי קיי סימונס |  |
| סדרות טלוויזיה | שליחות קטלנית: יומני שרה קונור • שליחות קטלנית: ההתחלה |  |
| שונות | T2 3-D: Battle Across Time • משחקי וידאו • קומיקס • ספרים |  |
| --- | --- |
בקרת זהויות :  NLI: 987008729328305171  PLWABN: 9810691901605606  BIBSYS: 11034325  BNE: XX1102508  BnF: cb140272142 (data)  GND: 129792276  ISNI: 0000 0001 1494 7797  LCCN: no97067459  NKC: xx0067377  NLA: 41360743  NLK: KAC2020M0996  NTA: 412911736  SNAC: w6q2468m  SUDOC: 132095459  VIAF: 85739690   WorldCat (עם VIAF): 85739690
ג'וניור

| --- | --- |

 בימוי:  איוון רייטמן 
 הופק בידי:  איוון רייטמן 
 תסריט:  קריס קונרד, קווין וייד 
 עריכה:  ונדי גרין בריקמונט, שלדן קאן 
 שחקנים ראשיים:  ארנולד שוורצנגר (Dr. Alex Hesse) איידה טורטורו ג'יימס אקהאוס כריסטופר מלוני פמלה ריד Megan Cavanagh אמה תומפסון פרנק לנגלה דני דה ויטו (Dr. Larry Arbogast) קתלין צ'לפנט טרייסי וולטר פילידה לאו מוניקה שנארה לורנס טירני סטפן גירסץ Dean Jacobson ג'ודי קולינס אנה גאן 
 מוזיקה:  ג'יימס ניוטון הווארד, קול פורטר 
 צילום:  אדם גרינברג 
 מדינה:  ארצות הברית 
 חברת הפקה:  סרטי יוניברסל 
 חברה מפיצה:  UIP Duna, נטפליקס 
 שיטת הפצה:  וידאו על פי דרישה 
 הקרנת בכורה:  23 בנובמבר 1994 
 משך הקרנה:  106 דק' 
 שפת הסרט:  אנגלית 
 סוגה:  קומדיה רומנטית, סרט קומדיה, סרט מדע בדיוני 
 הכנסות באתר מוג'ו:   junior
 דף הסרט ב־IMDb
 
ג'וניור (באנגלית: Junior) הוא סרט קומדיה אמריקאי משנת 1994 בבימויו של איוון רייטמן ובכיכובם של ארנולד שוורצנגר, דני דה ויטו ואמה תומפסון.
הסרט אשר הופק בתקציב של 60 מיליון דולרים גרף כ-108 מיליון דולרים ברחבי העולם.
תקציר העלילה

הגנטיקאי האוסטרי ד"ר אלכס הס (מגולם על ידי ארנולד שוורצנגר) ועמיתו הגיניקולוג ד"ר לארי ארבוגסט (מגולם על ידי דני דה ויטו) מפתחים ביחד תרופה לפוריות שנועדה להפחית את הסיכוי להפלה. אף על פי כן התרופה שלהם לא מאושרת על ידי מנהל המזון והתרופות האמריקאי. משום שהוא נחוש בדעתו להוכיח את יעילות התרופה ד"ר אלכס הס מחליט לבצע ניסוי קיצוני במסגרתו הוא משתיל ביצית מופרית בגופו בשם הקוד "ג'וניור" על מנת שהוא יישא את ההריון עד תום. המצב מסתבך לאחר שהס מתחיל להתאהב בד"ר דיאנה רדין (מגולמת על ידי אמה תומפסון), לה שייכת הביצית.
צוות השחקנים הראשי

ארנולד שוורצנגר בתפקיד ד"ר אלכס הס
דני דה ויטו בתפקיד ד"ר לארי ארבוגסט
אמה תומפסון בתפקיד ד"ר דיאנה רדין
פול לנדס

אין תמונה חופשית
פול לנדס הוא מנהל ועורך דין ישראלי המכהן כראש המטה הלאומי ללוחמה כלכלית בטרור. קודם לכן כיהן כראש הרשות לאיסור הלבנת הון ומימון טרור.
ביוגרפיה

עם גיוסו לצה"ל התנדב לנדס לצנחנים, עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד ומונה למפקד מחלקה והוביל אותה בלחימה בדרום לבנון. בשירות המילואים שירת כמפקד פלוגה וכמפקד גדוד בחטיבה 226, ולחם בין היתר במלחמת לבנון השנייה ומבצע צוק איתן. בהמשך שימש כראש מטה החטיבה בדרגת אלוף-משנה, ואף כיהן כממלא מקום מפקד החטיבה במהלך מלחמת חרבות ברזל.
לנדס בעל תואר ראשון במשפטים (1999) מהאוניברסיטה העברית בירושלים ובעל תואר שני במשפטים עם התמחות במשפט מסחרי בהצטיינות מהאוניברסיטה העברית (2009). הוא שימש שותף במשרד עורכי דין יהודה רוה ושות' ושימש יועץ משפטי בחברת דרך ארץ.
בינואר 2007 מונה ליועץ משפטי של הרשות לאיסור הלבנת הון ומימון טרור. בתפקידו זה שימש כיו"ר הוועדה האופרטיבית של Egmont Group וכמעריך בינלאומי בארגון Moneyval. בדצמבר 2009 מונה לראש הרשות בפועל ובאוגוסט 2010 אישרה הממשלה את מינויו לראש הרשות, תפקיד בו כיהן עד יוני 2015. לנדס יזם והוביל להצטרפות מדינת ישראל כחברה בארגון ה-FATF, ובעקבות פעילותו קיבלה מדינת ישראל הזמנה להצטרף לארגון כחברה מן המניין. ב-2018 התקבלה כחברה מן המניין בארגון. היה חבר בוועדה לצמצום השימוש במזומן.
בין יוני 2015 למאי 2017 שימש כראש יחידת צלצל במשרד ראש הממשלה. במרץ 2018 הועברו תחומי אחריותה של יחידת צלצל למשרד הביטחון, ולנדס יזם והקים את המטה הלאומי ללוחמה כלכלית בטרור (מט"ל), הנמצאת בכפיפות ישירה לשר הביטחון, ועמד בראשה מאז הקמתה,. במהלך מלחמת חרבות ברזל פעלה המט"ל בראשותו, בשילוב קהילת המודיעין הישראלית, על מנת לסכל תשתיות פיננסיות ששימשו את חזבאללה, וכן במטרה לפקח ולהקפיא חשבונות קריפטו בבעלות החמאס, כוח קודס, וארגוני טרור נוספים. בנוסף, פעל המטה לתפיסה וחילוט כספים שמעבירה הרשות הפלסטינית לאסירים ביטחוניים שעצורים בישראל ולמשפחות מחבלים.
לנדס הרצה באוניברסיטאות בר-אילן ורייכמן.
לנדס נשוי לתת-ניצב שלומית לנדס, ראש חטיבת החקירות במשטרת ישראל.
הערות שוליים

↑  תומר גנון, בלעדיהנתונים נחשפים: מערכת הביטחון חסמה לארגוני הטרור 3.7 מיליארד שקל, באתר כלכליסט, 26 בדצמבר 2023.
↑  פול לנדס, פרופיל לינקדאין
↑  הדס מגן, ‏עו"ד פול לנדס נבחר ליועץ המשפטי של הרשות לאיסור הלבנת הון, באתר גלובס, 11 באפריל 2007
↑  איתי הר אור, אושר מינוי הקבע: פול לנדס מונה כיו"ר רשות איסור הלבנת הון, באתר כלכליסט, 8 באוגוסט 2010
↑   אפרת נוימן, "הצטרפות ישראל כחברה למאבק בהלבנת הון ומימון טרור חשובה כמו הצירוף ל-OECD", באתר TheMarker‏, 26 באוגוסט 2014
↑  Meet Israel's 'money sheriff' fighting money laundering, terror funding, ג'רוזלם פוסט, 10 בפברואר 2022
↑  חן מענית, ‏עליית מדרגה במאבק בהון השחור: ישראל מצטרפת ל-FATF, באתר גלובס, 26 באוגוסט 2014
↑  המטה הלאומי ללוחמה כלכלית בטרור, "פעילות יחידת צלצל, שמייסד המט"ל עו"ד פול לנדס עמד בראשה בשנים 2015 - 2017, הועברה למשרד הביטחון והוטמעה כחלק מפעילות המט"ל", מתוך אתר המטה הלאומי ללוחמה כלכלית בטרור.
↑   יוסי מלמן, סוכני מוסד במשרדים של בנקים באירופה? כך נראתה המלחמה החשאית בכספי חמאס וחיזבאללה, באתר הארץ, 4 בינואר 2024.
↑  אסף גלעד, ‏לאן נעלמה יחידת הקומנדו היוקרתית של המוסד שנלחמה כלכלית בחמאס?, באתר גלובס, 22 בדצמבר 2023
↑  שר הביטחון הקים מטה לאומי ללוחמה כלכלית בטרור, אתר משרד הביטחון 4 ביולי 2018
↑  לילך שובל, כ"ץ מטיל סנקציות על קמפיין לנפגעי "מבצע הביפרים": "נייבש את חיזבאללה", באתר ישראל היום, 30 בדצמבר 2024.
↑  אמיר בוחבוט‏, כ"ץ הטיל סנקציות על קמפיין תרומות לנפגעי חזבאללה במתקפת הביפרים, באתר וואלה, 30 בדצמבר 2024.
↑  ויקי אוסלנדר, לעצור את מימון ההמונים: הקרב על הקריפטו של חמאס, באתר כלכליסט, 12 באוקטובר 2023.
↑  אלה לוי-וינריב, ‏ביהמ"ש: חמאס עושה שימוש במטבעות קריפטוגרפיים להעברת כספים המבוצעות דרך חברות חלפנות הקשורות לארגון, באתר גלובס, 15 בינואר 2025.
↑  איתמר אייכנר, הסנקציות על אסירים ביטחוניים משוחררים - והחלטת כ"ץ: הכסף יועבר לנפגעי טרור, באתר ynet, 25 בפברואר 2025.
↑  קורות חיים, אוניברסיטת רייכמן
הר תמנע

| --- | --- |

 מידע כללי
 גובה:  453 מ' 
 מדינה:  ישראל 
 מיקום:  מחוז הדרום, ישראלישראל
 רכס הרים:  הרי אילת 
 קואורדינטות:  29°46′49″N 34°58′12″E﻿ / ﻿29.7802778°N 34.97°E﻿ / 29.7802778; 34.97
  (למפת דרום הנגב מוגדלת) הר תמנע(למפת דרום הנגב רגילה) הר תמנע(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר תמנע(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר תמנע
 
הר תמנע (בערבית: جَبَل تمنَع) נמצא בהרי אילת, בדרום הערבה כ-1.5 ק"מ מהכניסה לפארק תמנע.
גאוגרפיה

גובהו 453 מטרים מעל לפני הים. ההר ממוקם במרכז בקעת תמנע ומורכב מסלעי יסוד, כדוגמת גרניט, שהתגבשו מהמגמה בעומק קרומו של כדור הארץ. ניתן לראות מפסגת ההר את בקעת תמנע, צוקי תמנע, הערבה, הרי אילת, הרי אדום, ראש מפרץ אילת, מעלה מילחן, הר ברך, הר ארגמן וחולות סמר.
נופו של הר תמנע בצורת מספר מדרונות תלולים וקווי רכס המשווים לו מראה של שיני מסור. על פסגת הר תמנע מעל אבני החול ניתן למצוא דולומיט חולי, ופצלים. מעל סלעי היסוד בהר ישנן שכבות של סלעי משקע. סלעי המשקע הימיים הם גיר דולומיט, קירטון, צור, חוור, חרסית ופצלים.
הר תמנע הוא בצורת טרפז סימטרי, הנראה כטבלה אופקית רחבה ונוקשה של אבן חול מתקופת הקמבריום.
מסלול הטיול

הר תמנע משולב עם אתרי טיול אחרים בשביל הטיולים הלאומי בישראל ושמו שביל ישראל. אורך המסלול משתרע ל-6 ק"מ והוא מתאפיין כקו ארוך. משך המסלול מתחיל מהכניסה לפארק תמנע, כעבור עשרות מטרים ניתן למצוא את "נחל אלכסון". שמו של הנחל ניתן בשל נקודת ההתחלה של הצפייה בהר, שביל ישראל עולה בדרך עפר, מכיוון דרום מערב, על ידי חציית אלכסון של גוש ההר.
היווצרות הר תמנע

הפעילות שגרמה להיווצרותם של סלעי היסוד בהר, החלה את התרחשותה בעידן הפרה קמבריום, לפני יותר מ-530 מיליון שנה. פסגת הר תמנע מכונה גם "המזבח הקמברי" בשל פסגתו השטוחה דמוית המזבח של ההר שמורכבת מסלע חול דולומיטית.
לפני שבעים מיליון שנה פסגת הר תמנע החלה להתרומם, עקב כך נגרם קימוט בהר. שכבות הגיר שהסתירו את כיפות ההר נסדקו, דרך סדקים אלו, מי הגשמים חדרו ושכבות אבן החול שמתחת לגיר נסחפו. כאשר אבני החול העתיקות נסחפו, אבני חול אדומות דקות גרגר הצטברו וכך נוצר מצוק בחלקו הדרומי של ההר.
החי והצומח

החי השוכן בהר תמנע ובקרבתו: ישימונית תמנע, היא שממית סולטרית, אשר מצויה בכתמי חולות בערבה ובנחל תמנע שבאזור הר תמנע. הצמחים הנפוצים בהר הם: פורקסיאלה שבירה והקוץ ריסן.
הערות שוליים

1 2 3  מנחם מרקוס, אנציקלופדיה מפה כרך 7, תל אביב: תל אביב: מפה - מיפוי והוצאה לאור, 2000-2001, עמ' 218
1 2  שירה מיטרני, מסלולים מומלצים בשבילים החדשים בתמנע, באתר החברה להגנת הטבע, ‏2023-01-08
1 2 3  אסף הולצר, תמנע – מוקדי ביקור בפארק, באתר מכון ישראלי לארכיאולוגיה, ‏24.4.2024
↑  שביל ישראל מצפון לדרום - מקטע 52, באתר החברה להגנת הטבע
1 2  הר תמנע – iNature, באתר inature.info
1 2  Inbal, תמנע – עיצוב הנוף, באתר מכון ישראלי לארכיאולוגיה, ‏2022-07-25
↑  דולומיט - סלע, באתר lib.cet.ac.il
1 2 3 4  הר תמנע – iNature, באתר inature.info
1 2  מערכת אתר טיולי, בקעת תמנע, באתר למטייל בישראל, ‏7.8.2023
↑  ישימונית תמנע – המכלול, באתר www.hamichlol.org.il
↑  ישימונית תמנע, באתר kotar.cet.ac.il
מארק איווניר

| --- | --- |

 לידה:  6 בספטמבר 1968 (בן 56) צ'רנוביץ, הרפובליקה הסובייטית הסוציאליסטית האוקראינית
 מדינה:  ישראל, ברית המועצות 
 תקופת הפעילות:  מ-1988 
 מספר צאצאים:  2
 האתר של מארק איווניר
 פרופיל ב-IMDb
 
מארק איווניר (נולד ב-6 בספטמבר 1968) הוא שחקן קולנוע, טלוויזיה ותיאטרון ישראלי, בעל קריירה בינלאומית.
ביוגרפיה

איווניר נולד בצ'רנוביץ שבברית המועצות (כיום באוקראינה). עלה עם משפחתו לישראל בשנת 1972 והתגורר בשכונת פרדס כץ שבבני ברק. לאחר שירותו בצה"ל ביחידה 8200, למד איווניר ליצנות ועבד ב-"Cirque Pauwels" בפריז. למד משחק בבית הספר ניסן נתיב.
חיים אישיים

איווניר נשוי למאיה רז, שדרנית בגלי צה"ל, אחותה למחצה של השחקנית רומי אבולעפיה, בתם של העיתונאי מנשה רז והשדרנית והשחקנית רינת אבולעפיה. אב לשתי בנות ומתגורר בלוס אנג'לס שבארצות הברית.
פילמוגרפיה > קולנוע

| שנה | שם בעברית | דמות | הערות |
| --- | --- | --- | --- |
| 1988 | נשר הברזל 2 | בליונב |  |
| 1989 | ברלין ירושלים | דב בן גלמן | סרט ישראלי |
| 1991 | מחץ הדלתא 3: משחק ההרג | פיטר |  |
| 1993 | רשימת שינדלר | מרסל גולדברג |  |
| 1994 | ארץ חדשה | אלכס | סרט ישראלי |
| 2000 | האיש שבכה | איש בחנות |  |
| 2001 | הוליווד פאלמס | מוביל רוסי |  |
| 2003 | איש החשמל | אברהם רוטנברג | סרט ישראלי |
| 2003 | Marines | מייג'ור דמיטרי קירילנקו | בהפקתם של בועז דוידזון ואבי לרנר |
| 2004 | טרמינל | נהג המונית גוראן |  |
| 2005 | מתי אוכלים? | רפי |  |
| 2005 | מר וגברת סמית' | פטרון |  |
| 2005 | החותך | ד"ר יוסף |  |
| 2006 | אלוף ללא עוררין 2 | גאגא |  |
| 2006 | שומר המדינה | ולנטין מירונוב #2 |  |
| 2007 | מבוקש | בוריס |  |
| 2008 | מה בדיוק קרה? | ג'וני |  |
| 2008 | שחק אותה סמארט | רוסי במקלחת |  |
| 2010 | הולי רולרס | מנדל גולד |  |
| 2010 | אלוף ללא עוררין 3 | גאגא |  |
| 2010 | שליחותו של הממונה על משאבי אנוש | הממונה על משאבי אנוש | סרט ישראלי |
| 2010 | בונראקו | אדי |  |
| 2011 | 360 | הבוס |  |
| 2011 | ג'וני אינגליש חוזר | ארטם קארלנקו, מרגל ק.ג.ב. לשעבר |  |
| 2011 | הרפתקאות טינטין: תעלומת החד-קרן | חיל אפגני / מזכיר | דיבוב |
| 2012 | נס גדול | דמיטרי |  |
| 2012 | המדינה הרביעית | אסלן |  |
| 2012 | כלים שלובים | דניאל לרנר |  |
| 2016 | The Man Who Was Thursday | ג'ק |  |
| 2017 | להתראות גרמניה | הולצמן | סרט גרמני |
| 2018 | שבעה ימים באנטבה | מוטה גור |  |
| 2019 | אתר הצלילה בים האדום | יצחק ברק |  |
| 2019 | עשו | יעקב |  |
| 2020 | קג'יליונר | סטוביק מאן |  |
| 2023 | לב של אבן | מלך עלה |  |
| 2024 | אמיליה פרז | דוקטור וסרמן | סרט צרפתי דובר ספרדית |
הערות שוליים

↑   נירית אנדרמן, היוצר של "משפחת צוויפלר": "יהודים שהתעשרו מתעשיית המין בגרמניה — זה עוד לא סוּפר", באתר הארץ, 30 בספטמבר 2024
↑   אורון שמיר, "אמיליה פרז": חגיגה מוזיקלית מבולגנת וסוחפת, באתר הארץ, 7 בנובמבר 2024
| --- | --- |
בקרת זהויות :  NLI: 987007592236005171  BIBSYS: 14021171  BNE: XX5214496  BnF: cb16521112s (data)  GND: 1023558173  LCCN: no2004035131  NLK: KAC2020N0562  NTA: 338674896  SNAC: w6dv3473  SUDOC: 153403837  VIAF: 190908033   WorldCat (עם VIAF): 190908033